Subject: Re: [lojban] Re: rupnu

From: "Jorge Llambias" <[email-masked]>
Date: Fri, 03 Aug 2001 23:56:35

la adam cusku di'e

>i xu la socrates ze'e nanmu i xu la socrates ca nanmu

i pe'i na go'i i ro nu nanmu cu se fanmo le nu mrobi'o
i ku'i la'e di'u ka'e te darlu i da ka'e jinvi le du'u
le nu nanmu na temci

>ijesi'a la
>jbonunsla zu lo nanca be li panono cu djedi li so'o

i pe'i si'anai go'i i le djedi enai le nu djedi cu se fanmo

>i xu le du'u la
>socrates nanmu cu frica le du'u le du'u la socrates nanmu cu jetnu

i ja'aru'e frica

> > i si'a li vo ze'e sumji li re li re
>
>i mi na birti le du'u li vo ze'e sumji li re li re

i go'ira'o i la'a le nu casnu lo temci na mapti lo nu sumji

>i ku'i va'o le nu
>jetnu kei le se xusra cu srana le cmaci je logji gi'eja'ebo frica le
>du'u xukau lo ka'e fasnu cu fasnu

i su'o fasnu cu temci i su'o fasnu cu temcau

>i ku'i xu le nu djedi ca'a fasnu

i pe'i go'i i va'o le nu da'i na go'i kei le nu djedi cu mo

>i va'o le nu go'i kei cu fasnu ca da
>xu

i na go'i i ge fasnu ginai cabna da

>i ca ma

i ca zi'o

>i va'o le nu djedi li no a no da kei xu ca'a fasnu

i mi ka'enai se xanri lo djedi be li no i so'i da cu djedi no de
i mu'a li pa cu djedi no di

>i pe'i
>ka'e selpli fa le nu te sidbo le nu ro da poi fasnu zo'u le nu da
>fasnu cu fasnu ca da

i ju'ocu'i i mi na jinvi lo nalcenba la'e di'u

mu'o mi'e xorxes

_________________________________________________________________
Get your FREE download of MSN Explorer at http://explorer.msn.com/intl.asp